b'\n_START_ARTICLE_\nTihomir Mi\xc5\xa1i\xc4\x87\n_START_PARAGRAPH_\nTihomir Mi\xc5\xa1i\xc4\x87 zvani Vojvoda, (Ljuti Dolac, 25. lipnja 1958. - Mostar, 16. svibnja 1992.), odlikovani je legendarni zapovjednik HVO-a.\n_START_SECTION_\n\xc5\xbdivotopis\n_START_PARAGRAPH_\nRodio se je u Ljutom Docu 1958. godine. Nakon zavr\xc5\xa1ene srednje \xc5\xa1kole zaposlio se je kao ugostitelj. HVO-u je pristupio 18. rujna 1991. godine. Postao je zapovjednikom \xc4\x8cetvte bojne. Nosio je \xc4\x8din bojnika._NEWLINE_Poginuo je 1992. godine u nikad do kraja razja\xc5\xa1njenim okolnostima kad je zajedno s vojnicima Muslimanima i Hrvatima obilazio istaknute polo\xc5\xbeaje izme\xc4\x91u hrvatskih i muslimanskih postrojb\xc3\xa2 HVO-a kod Starog mosta, nasuprot \xc4\x8detni\xc4\x8dkim polo\xc5\xbeajima koji su se onda nalazili na isto\xc4\x8dnoj obali rijeke Neretve. Pogodili su ga vojnici Muslimani iz Samostalne bojne/bataljuna u tri uzastopne paljbe: prvi put lova\xc4\x8dkom pu\xc5\xa1kom, drugi put iz sa\xc4\x8dmarice, tre\xc4\x87i put brzometnom paljbom iz kala\xc5\xa1njikova; zatajenje te\xc5\xa1ke strojnice spasilo je ostale vojnike i zapovjednike u ophodnji da i oni ne pro\xc4\x91u isto. Prema zasad poznatim podatcima, vojnici su pucali jer su mislili da se radilo o neprijateljskim vojnicima odnosno nisu bili neobavije\xc5\xa1tenida \xc4\x87e im do\xc4\x87i zapovjednici u ophodnju, vodi\xc4\x8d je lo\xc5\xa1e organizirao ophodnju, a iz istra\xc5\xbenih izvje\xc5\xa1\xc4\x87a se zaklju\xc4\x8dilo da je komunikacija zapovjedni\xc5\xa1tva Samostalne bojne/bataljuna s Glavnim sto\xc5\xbeerom HVO-a bila vrlo lo\xc5\xa1a._NEWLINE_Postoje sumnje da se je Mi\xc5\xa1i\xc4\x87a planski ubilo, kako s muslimanske, tako i s hrvatske strane. Njegovi nadre\xc4\x91eni, me\xc4\x91u ostalim, gen. Slavko Pulji\xc4\x87 je u razgovoru za suradnika \xc4\x8dasopisa Vojne povijesti izjavio da je uvjeren da je Mi\xc5\xa1i\xc4\x87 i jo\xc5\xa1 neki ljudi kao \xc5\xa1to su Ludvig Pavlovi\xc4\x87, Tvrtko Milo\xc5\xa1, Bo\xc5\xbean \xc5\xa0imovi\xc4\x87 ostali na \xc5\xbeivotu, da bi tijek rata u Mostaru bio druk\xc4\x8diji te da se neki lo\xc5\xa1i doga\xc4\x91aji koji su poslije uslijedili nikad ne bi dogodili.\n_START_SECTION_\nPriznanja i po\xc4\x8dasti\n_START_PARAGRAPH_\nNjemu u \xc4\x8dast ime 25. svibnja 1992. postrojba \xc4\x8cetvrta bojna HVO-a je dobila ime \xc4\x8cetvrta bojna Tihomir Mi\xc5\xa1i\xc4\x87. Ne\xc5\xa1to poslije to je ime dobila i vojarna u Mostaru u sjevernom logoru, koja je to ime nosila sve do po\xc4\x8detka hrvatsko-muslimanskih oru\xc5\xbeanih sukoba u Mostaru. Postumno je dobio \xc4\x8din brigadira._NEWLINE_Za svoj domoljubni anga\xc5\xbemna dobio je Spomenicu Domovinskog rata te Red Petra Zrinskoga i Frana Krste Frankopana s pozla\xc4\x87enim pleterom._NEWLINE_Za \xc5\xbeivota je postao legendom te je opjevan u pjesmama._NEWLINE_Trg u Mostaru na predjelu Balinovcu nosi njegovo ime.'